Lára Herborg Ólafsdóttir lauk laganámi frá HR og starfar nú hjá LEX lögmannsstofu . Aðsend mynd Lára Herborg Ólafsdóttir lögmaður hefur verið ráðin í stöðu fræðilegs ritstjóra hjá Fons Juris útgáfu ehf . Hlutverk fræðilegs ritstjóra er að stýra útgáfuferli Fons Juris útgáfu , taka þátt í vali á ritum til útgáfu , hafa umsjón með ritrýni og ritrýnireglum , hafa milligöngu í samskiptum höfunda og ritrýnenda sem og almennt gæðaeftirlit með þeim fræðaskrifum sem koma út á vegum félagsins . Lára starfar sem lögmaður á LEX lögmannsstofu . Hún lauk laganámi frá Háskólanum í Reykjavík árið 2013 og framhaldsnámi í hugverka - og tæknirétti frá Berkeley háskóla í Kaliforníu árið 2018 , þar sem hún gegndi m.a. stöðu aðstoðarritstjóra Berkeley Technology Law Journal . Lára hefur haldið marga fyrirlestra hér á landi og erlendis , skrifað greinar á sviði tækni - og hugverkaréttar og sinnir kennslu í tæknirétti við lagadeild Háskólans í Reykjavík . Á næstunni hyggst Fons Juris tengja saman með nýjum hætti útgefnar bækur og annað efni í gagnasafni sínu . Mun það veita notendum gagnasafnsins mikið forskot í störfum sínum .